turjo4nis/wikipedia-bn-dump-20250701 huggingface dataset:
কলিজন অরবিট

"কলিজন অরবিট" (ইংরেজি: "কলিশন অরবিট") হল মার্কিন লেখক জ্যাক উইলিয়ামসনের (উইল স্টিউয়ার্ট নামে উল্লিখিত) লেখা একটি কল্পবিজ্ঞান ছোটোগল্প। গল্পটি অ্যাস্টাউন্ডিং সায়েন্স ফিকশন পত্রিকার জুলাই ১৯৪২ সংখ্যায় প্রকাশিত হয়েছিল।

এই গল্পেই "টেরাফর্মিং" (ইংরেজি: Terraforming, বাংলায়: পৃথিবীকরণ) শব্দটি প্রথম ব্যবহৃত হয়েছিল। যদিও পৃথিবীকরণের ধারণাটি ইতিপূর্বেও বিভিন্ন আকারে কল্পবিজ্ঞান কথাসাহিত্যে ব্যবহৃত হয়েছিল। এই গল্পে প্রতিপদার্থ ধারণাটিও ব্যবহৃত হয়েছিল।

গল্পটি উইলিয়ামসনের সিটি ধারাবাহিকের অংশ। মার্কিন ভূগোলবিদ রিচার্ড ক্যাথকার্ট "টু টেরাফর্ম" (ইংরেজি: to terraform) ক্রিয়াপদটির আনুষ্ঠানিক স্বীকৃতির সফল প্রচেষ্টা চালান এবং ১৯৯৩ সালে শর্টার অক্সফোর্ড ইংলিশ ডিকশনারি নামক অভিধানের চতুর্থ সংস্করণে এটি প্রথম অন্তর্ভুক্ত হয়।

তথ্যসূত্র

আরও দেখুন 
 জনপ্রিয় সংস্কৃতিতে পৃথিবীকরণ
 সিটি শিপ

কল্পবিজ্ঞান ছোটোগল্প
১৯৪২-এর ছোটোগল্প
সিড এমরি

সিডনি হ্যান্ড এমরি (; জন্ম: ১৫ অক্টোবর, ১৮৮৫ - মৃত্যু: ৭ জানুয়ারি, ১৯৬৭) নিউ সাউথ ওয়েলসের ম্যাকডোনাল্ডসটাউনে জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে অভ্যস্ত ছিলেন সিড এমরি।

প্রথম-শ্রেণীর ক্রিকেট 
১৯০৮-০৯ মৌসুম থেকে ১৯১২-১৩ মৌসুম পর্যন্ত সিড এমরি’র প্রথম-শ্রেণীর খেলোয়াড়ী জীবন চলমান ছিল। এ সময়ে নিউ সাউথ ওয়েলসের পক্ষে ৫৮ খেলায় অংশ নিয়ে ২৩.৭৯ গড়ে ১৮৩ উইকেট পেয়েছিলেন। ব্যক্তিগত সেরা বোলিং পরিসংখ্যান গড়েন ৭/২৮। চমৎকার মিডিয়াম-পেস গুগলি বোলার হিসেবে সুনাম অর্জন করেন।

১৯০৯-১০ মৌসুমে মেলবোর্নে ভিক্টোরিয়ার বিপক্ষে প্রথম-শ্রেণীর ক্রিকেটে নিউ সাউথ ওয়েলসের সদস্যরূপে ৭/২৮ লাভ করেন। মাত্র ১৫টি শেফিল্ড শিল্ডের খেলার অংশ নেয়ার সুযোগ হয় তার। এ পর্যায়ে ২৪.৬৫ গড়ে ৬০ উইকেট তুলে নেন।

আন্তর্জাতিক ক্রিকেট 
সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ পেয়েছিলেন সিড এমরি। ২৭ মে, ১৯১২ তারিখে ম্যানচেস্টারে ত্রি-দেশীয় প্রতিযোগিতায় দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। ৫ আগস্ট, ১৯১২ তারিখে নটিংহামে একই দলের বিপক্ষে সর্বশেষ টেস্টে অংশ নিয়েছিলেন তিনি।

১৯১২ সালে এস. ই. গ্রিগরির নেতৃত্বাধীন অস্ট্রেলিয়া দলের সদস্যরূপে ইংল্যান্ড গমন করেন। শুরুরদিকে বেশ সফলতা পেয়েছিলেন। কিন্তু পরবর্তীতে এ ধারা অব্যাহত রাখতে পারেননি। ঐ গ্রীষ্মে স্বাগতিক ইংল্যান্ডের বিপক্ষে দুইটি ও দক্ষিণ আফ্রিকার বিপক্ষে দুই টেস্ট খেলেছিলেন। ওল্ড ট্রাফোর্ড টি. জে. ম্যাথুজের একই দিন বিকেলে দুইবার হ্যাট্রিক লাভের খেলায় তারও অংশগ্রহণ ছিল। প্রায় ৫০ রান খরচায় পাঁচ উইকেট পান। খেলাগুলোয় তিনি খুব কমই সফল হয়েছিলেন। এ সফরে ২৩.৮৯ গড়ে ৬৭ উইকেট পান। নর্দাম্পটনে নর্দাম্পটনশায়ারের বিপক্ষে আয়োজিত খেলায় ১১০ রান খরচায় ১২ উইকেট পান। এটিই তার খেলায় সেরা বোলিং পরিসংখ্যানরূপে স্বীকৃতি পায়।

১৯১৩ সালে উত্তর আমেরিকা ও বারমুদায় অস্ট্রেলিয়া দলের দীর্ঘ সময়ের সফরে যান। সেখানে তিনি শতাধিক উইকেট ও সহস্রাধিক রান তুলেছিলেন।

৭ জানুয়ারি, ১৯৬৭ তারিখে ৮১ বছর বয়সে নিউ সাউথ ওয়েলসের সিডনির পিটারশ্যাম এলাকার হাসপাতালে সিড এমরি’র দেহাবসান ঘটে।

তথ্যসূত্র

আরও দেখুন 
 ক্লদ জেনিংস
 কুইন্সল্যান্ড ক্রিকেট দল
 ১৯১২ ত্রি-দেশীয় প্রতিযোগিতা
 অস্ট্রেলীয় টেস্ট ক্রিকেটারদের তালিকা

বহিঃসংযোগ 
 
 

১৮৮৫-এ জন্ম
১৯৬৭-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
নিউ সাউথ ওয়েলসের ক্রিকেটার
সিডনি থেকে আগত ক্রিকেটার
আনন্দ টিভি

আনন্দ টিভি বাংলাদেশের বেসরকারি টেলিভিশন সংস্থা। স্যাটেলাইট টেলিভিশন চ্যানেল ‘আনন্দ টিভি’র (এটিভি) ১১ই মার্চ ২০১৮ হতে সম্প্রচার শুরু করে। রাজধানীর বনানীতে এটিভির নিজস্ব ভবনে চ্যানেলটির উদ্বোধনী করা হয়।

ইতিহাস 
মুক্তিযুদ্ধের চেতনায় উদ্বুদ্ধ হয়ে নতুন প্রজন্মকে সুস্থধারার বিনোদনের সঙ্গে সম্পৃক্ত করে বাঙালির হাজার বছরের কৃষ্টি, সংস্কৃতি ও ঐতিহ্যকে বিশ্ববাসীর কাছে তুলতে ধরতে স্যাটেলাইট ভিক্তিক টেলিভিশন চ্যানেল ‘আনন্দ টিভি’র (এটিভি) ১১ই মার্চ ২০১৮ হতে রাজধানীর বনানীতে এটিভির নিজস্ব ভবনে চ্যানেলটির যাত্রা শুরু করে।

অনুষ্ঠানমালা 
আনন্দ টিভি’র (এটিভি) অনুষ্ঠানমালায় সংবাদ ও বিনোদন দুটিই সম্প্রচার করে চ্যানেলটি।

আরও দেখুন 
 বাংলাদেশ টেলিভিশন
 এটিএন বাংলা
 বাংলাদেশের টেলিভিশন কেন্দ্রের তালিকা

তথ্যসূত্র

বহিঃসংযোগ 
 Ananda TV

বাংলাদেশের টেলিভিশন চ্যানেল
বাংলা ভাষার টেলিভিশন চ্যানেল
২০১৮-এ প্রতিষ্ঠিত টেলিভিশন চ্যানেল ও স্টেশন
ঢাকার গণমাধ্যম
২০১৮-এ বাংলাদেশে প্রতিষ্ঠিত
২০১৯ ক্রিকেট বিশ্বকাপ পরিসংখ্যান

অত্র নিবন্ধটি ২০১৯ ক্রিকেট বিশ্বকাপের পরিসংখ্যানগত তালিকাবিশেষ।

দলগত পরিসংখ্যান

প্রতিযোগিতার সারাংশ

সর্বোচ্চ ম্যাচ সমষ্টি

{| class="wikitable unsortable" style="text-align:center; background:white"
|-
! মোট রান
!দল-১
!দল-২
!মোট উইকেট
!মোট ওভার
!class="unsortable"| তারিখ
|-style="background:gold;"
!৭১৪
|style="text-align:left"| ||style="text-align:left"|  ||১৩ ||১০০ ||২০ জুন ২০১৯
|-
! ৬৮২
|style="text-align:left"| ||style="text-align:left"|  ||১৭ ||১০০ ||৩ জুন ২০১৯
|-
!৬৬৮
|style="text-align:left"| ||style="text-align:left"|  ||১৫ ||১০০ ||৯ জুন ২০১৯
|-
!৬৬৬
|style="text-align:left"| ||style="text-align:left"|  ||১৬ ||৯৮.৫ ||৮ জুন ২০১৯
|-
!৬৫৩
|style="text-align:left"| ||style="text-align:left"|  ||১৫ ||১০০ ||১ জুলাই ২০১৯
|-
|colspan=6 style="text-align:center;"|সর্বশেষ হালনাগাদ : ১৪ জুলাই ২০১৯
|}

 দলীয় সর্বোচ্চ সংগ্রহ 

 উইকেটের ব্যবধানে জয় 

 দলীয় সর্বনিম্ন সংগ্রহ টীকা : এটি কেবল মাত্র সফলভাবে সমাপ্ত ইনিংসগুলোর তালিকা, নির্ধারিত লক্ষ্যে পৌছার পূর্বে অল-আউট হওয়া ইনিংস ছাড়া, পুনঃনির্ধারিত ওভারের ক্ষেত্রে স্কোর করা ইনিংসগুলো এখানে বাদ দেয়া হয়েছে। সফলভাবে সমাপ্ত করা দ্বিতীয় ইনিংস এর রান এখানে গণ্য করা হয়নি''

ক্ষুদ্রতম জয়

রানের ব্যবধানে জয়

উইকেটের ব্যবধানে জয়

বলের ব্যবধানে জয়

ব্যক্তিগত পরিসংখ্যান

ব্যাটিং পরিসংখ্যান

সর্বাধিক রান

সর্বোচ্চ রান

সর্বাধিক বাউন্ডারি

সর্বাধিক শূন্য

বোলিং পরিসংখ্যান

সর্বাধিক উইকেট

সেরা বোলিং পরিসংখ্যান

সর্বাধিক মেইডেন

সর্বাধিক ডট বল

হ্যাট্রিক

ফিল্ডিং পরিসংখ্যান

সর্বাধিক ডিসমিসাল

সর্বাধিক ক্যাচ

অন্যান্য

সর্বোচ্চ রানের জুটি

উইকেটে

রানে

ড্র ম্যাচ 
২০১৯ ক্রিকেট বিশ্বকাপের ফাইনাল খেলাটি হয়ে গেল বিশ্বকাপ প্রতিযোগিতার ইতিহাসে ৫ম ড্র ম্যাচ। ১৯৯৯ সালের বিশ্বকাপে অস্ট্রেলিয়া বনাম দক্ষিণ আফ্রিকার মধ্যকার ২য় সেমি-ফাইনাল, ২০০৩ সালের ক্রিকেট বিশ্বকাপে গ্রুপ-বি'র দক্ষিণ আফ্রিকা বনাম শ্রীলঙ্কা, ২০০৭ ক্রিকেট বিশ্বকাপের গ্রুপ ডি'র আয়ারল্যান্ড বনাম জিম্বাবুয়ে এবং ২০১১ বিশ্বকাপের গ্রুপ বির ভারত বনাম ইংল্যান্ডের খেলাগুলো ড্র হয়।  এবারের আসরের ফাইনাল খেলাটি ড্র হওয়ার পর, সুপার ওভার পর্যায়ে গড়ায়, সুপার ওভারেও উভয় দলের স্কোর সমান হলে সর্বাধিক বাউন্ডারীর উপর ভিত্তি করে ইংল্যান্ডকে বিজয়ী ঘোষণা করা হয়।

বহিঃসংযোগ 
Official 2019 World Cup site
Cricket World Cup  at icc-cricket.com

তথ্যসূত্র

ক্রিকেট রেকর্ড ও পরিসংখ্যান
২০১৯ ক্রিকেট বিশ্বকাপ
ডনার্সবার্গারস্ট্রিট

ডনার্সবার্জারস্ট্রিট হলো মিউনিখের জেলা নিউহসেনের একটি রাস্তা। উত্তর-দক্ষিণ দিক দিয়ে এটি রটক্রেউপ্লাটজ এর সাথে অর্নুলস্ট্রিটকে সংযুক্ত করেছে। এটি বাভারিয়ান মন্ত্রীসভার উপদেষ্টা জোয়াকিম ফ্রেইহার ভন ডনার্সবার্জ (১৫৬১-১৬৫০) এর নাম অনুসারে তৈরি, তিনি মিউনিখের ডনার্সবার্জার পরিবার থেকে এসেছেন।

ইতিহাস 
২০শতকের পরে বড় বড় দালান নির্মাণের কাজ শুরু হয়। অসংখ্য ব্যক্তিগত ঘরের পাশাপাশি, পশ্চিমে রেলওয়ে সমবায় তাদের বৃহৎ বাড়ির ইউনিট নির্মাণ করে। ১৯০৮সাল পর্যন্ত, ডনার্সবার্জারস্ট্রিট পাকা করা হয়নি। ঘরের মালিকরা শুকনো আবহাওয়ায় রাস্তায় পানি ছিটাতো।

প্রথম গণপরিবহন যেটি ডনার্সবার্জার দিয়ে যায় সেটি ছুল অমনি বাস নাম্বার ৩১। এটি মিউনিখ পাইকারী বাজার থেকে রটক্রেউজপ্লাটজ পর্যনৃত গিয়েছিল। এটি ১৯১৩সালের জানুয়ারি থেকে মার্চ পর্যন্ত মাত্র দুই মাস কার্যক্রমে ছিল। এটি অলাভজনক পরিস্থিতির জন্য পরে বনৃধ হয়ে যায়। ১৯২০সাল থেকে ১৯৭০সালে , ডনার্সবার্জারস্ট্রিট দিয়ে ২২ নম্বর ট্রাম লাইন গিয়েছে।

দ্বিতীয় বিশ্বযুদ্ধে আকাশের আক্রমণের সময়, রাস্তাটির উত্তরভাগ বারবার ক্ষতিগ্রস্ত হয়েছে, দক্ষিণভাগ এসময় বেঁচে যায়।

বর্তমানের রাস্তা

জেলার পরিবর্তন 

পার্কিং গ্যারেজ নির্মাণ এবং রাস্তার উপরিভাগ ঠিক করার মাধ্যমে ডনার্সবার্জারস্ট্রিটের পুনর্নির্মাণ শেষ হয়। তারপর থেকে, জেলাটি সকলের মূল আকর্ষণেে রয়েছে। কারণ এটি কেন্দ্রে অবস্থিত এবং খুবই শান্ত পরিবেশে অবস্থিত। পুরোনো ঐতিহাসিক দালানগুলোকে মেরামত করা হয়েছে, পাশাপাশি আরও অনেক নতুন দোকান, রেস্টুরেন্ট এবং বার এখানে খোলা হয়েছে। বার্ষিক স্ট্রিট উৎসব এখানকার খুব জনপ্রিয় একটি উৎসব।

গুরুত্বপূর্ণ বিষয় 
ডনার্সবার্জাস্ট্রিট ৫০এ তে বিখ্যাত বাভারিয়ান অভিনেতা হেলমাট ফিশার বড় হয়েছেন। পার্কিং গ্যারেজ নির্মাণের সময়, আকস্মিকভাবে একটি দালান ভেঙ্গে যায়।

তথ্যসূত্র 

মিউনিখের রাস্তা
মিউনিখের ভবন ও স্থাপনা
মিউনিখের ঐতিহাসিক স্থাপত্য
মিউনিখের দর্শনীয় স্থান
মিউনিখের সংস্কৃতি
শিবানী দান্ডেকার

শিবানী দান্ডেকার (জন্ম: ২৭ আগস্ট ১৯৮০) একজন ভারতীয় গায়ক, অভিনেত্রী, উপস্থাপক এবং মডেল। তিনি আমেরিকান টেলিভিশনে একজন টেলিভিশন উপস্থাপক হিসাবে তার কর্মজীবন শুরু করেন। ভারতে ফিরে আসার পর, তিনি হিন্দি টেলিভিশন ও অনুষ্ঠানের বিভিন্ন অনুষ্ঠানে উপস্থাপনা করার পাশাপাশি একটি মডেল এবং একজন গায়ক হিসেবে কাজ শুরু করেন।

জীবনী 
দ্বিতীয় বড় মেয়ে হিসেবে শিবানী দণ্ডেকার জন্মগ্রহণ করেন চিত্তবন ব্রাহ্মণ পরিবারে। তার দুই ভাইবোন, অনুশা দণ্ডেকার যিনি বলিউডের একজন অভিনেত্রী-গায়ক এবং অপক্ষা দন্দেকার। শিবানী তার বোনদের সাথে ডি-মেজর নামক একটি সঙ্গীত ব্যান্ড গঠন করেন। শৈশবে তার বেশিরভাগ সময় কাটিয়েছেন লন্ডনে, অস্ট্রেলিয়া ও আফ্রিকায়। ২০০১ সালে, তিনি মার্কিন যুক্তরাষ্ট্রে নিউইয়র্ক শহরে চলে যান এবং মার্কিন টেলিভিশনে কাজ শুরু করেন। তিনি তিনটি জাতীয় সিন্ডিকেটেড টেলিভিশন অনুষ্ঠানে নমাস্ট আমেরিকা, ভি দেশি এবং এশিয়ান ভেরাইটি উপস্থাপনা করেন। তিনি মার্কিন শ্রোতাদের কাছে বলিউডের সবচেয়ে বড় তারকাদের পরিচয় করিয়ে দেন এবং এন ইভিনিং উইথ শাহরুখ খান ইন আটলান্টিক সিটি উপস্থাপনা করেন। তিনি ঝালাক দখলা জা প্রতিযোগিতার প্রতিযোগী ছিলেন।

তিনি ভারতে ফিরে আসেন এবং টেলিভিশন উপস্থাপক হিসাবে তার কাজ অব্যাহত রাখেন, সেই সাথে মডেলিংও করেন।

চলচ্চিত্রসমূহ

টেলিভিশন 
 ২০১০ সালে এএক্সএন এর ম্যান 2.0 হোস্ট হিসাবে
 ২০০২ সালে ঝালক দেখলা জা ৫ প্রতিযোগী হিসেবে
 ২০১২ সালে মিশন কভার হোস্ট হিসাবে শট
 ২০১৩ সালে স্টাইল এবং দ্য সিটি হোস্ট হিসাবে 
 ২০১১-২০১৫ ইন্ডিয়ান প্রিমিয়ার লিগ হোস্ট হিসেবে
 ২০১৫-বর্তমান দ্য স্টেজ হোস্ট হিসাবে
 ২০১৫ সালে আই ক্যান ডু দ্যাট প্রতিযোগী হিসাবে
 ২০১৭ সালে খাতর কে খিলাড়ি প্রতিদ্বন্দ্বী হিসেবে
 ২০১৮ সালে শীর্ষ মডেল ভারত বিচারক হিসাবে 
 ২০১৮ এমটিভি ট্রল পুলিশ অতিথি হিসাবে
 ২০১৮ সালে এচ অব স্পেস এ অতিথি হিসাবে

তথ্যসূত্র

বহিঃসংযোগ 

১৯৮০-এ জন্ম
জীবিত ব্যক্তি
মারাঠি ব্যক্তি
ভারতীয় অভিনেত্রী
ভারতীয় চলচ্চিত্র অভিনেত্রী
ভারতীয় টেলিভিশন উপস্থাপিকা
ভারতীয় গায়িকা
ভারতীয় নারী মডেল
পুণের ব্যক্তি
ফিয়ার ফ্যাক্টর: খতরোঁ কে খিলাড়ির প্রতিযোগী
২১শ শতাব্দীর ভারতীয় অভিনেত্রী
মারাঠি চলচ্চিত্র অভিনেত্রী
অস্ট্রেলীয় নারী মডেল
পুণের অভিনেত্রী
অস্ট্রেলিয়ায় ভারতীয় অভিবাসী
সিডনির অভিনেত্রী
অস্ট্রেলীয় চলচ্চিত্র অভিনেত্রী
ভারতীয় বংশোদ্ভূত অভিনেত্রী
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
মালয়ালম চলচ্চিত্র অভিনেত্রী
২১শ শতাব্দীর অস্ট্রেলীয় অভিনেত্রী
মহারাষ্ট্রের নারী মডেল
আন্তর্জাতিক সুখ দিবস

২০ মার্চ আন্তর্জাতিক সুখ দিবস বা বিশ্ব সুখী দিবস  ২৮ জুন ২০১২ সালে জাতিসংঘের সাধারণ পরিষদের এক অধিবেশনে এ দিনটি পালনের সিদ্ধান্ত নেয়া হয়। এরপর থেকে প্রতিবছর বিশ্বের একাধিক দেশ দিবসটি নানা আয়োজনে পালন করে।

উদ্দেশ্য 
দিনটি পালন সংক্রান্ত বিষয়ে জাতিসংঘ সাধারণ অধিবেশনের প্রস্তাবে বলা হয় মানুষের জীবনের মূল উদ্দেশ্য সুখে থাকা। ভারসাম্যপূর্ণ অর্থনৈতিক প্রবৃদ্ধির মাধ্যমে টেকসই উন্নয়ন, দারিদ্র্য দূরীকরণসহ পৃথিবীর প্রতিটি মানুষের সুখ-সমৃদ্ধি নিশ্চিত করার জন্য দিবসটি পালন করা হবে।

প্রতিষ্ঠাতা 
দিবসটির প্রতিষ্ঠাতা অর্থনীতিবিদ জেম এলিয়েন। তিনি জাতিসংঘের উপদেষ্টা হিসেবে দায়িত্ব পালন করেন। এছাড়াও জাতিসংঘের পরামর্শদাতা এবং শান্তি ও নিরাপত্তা অর্থনীতিবিদদের প্রতিনিধি এবং জাতিসংঘ অনুমোদিত এনজিও ইসিওএসসি বিশেষ পরামর্শদাতার দায়িত্ব পালন করেন।

কার্যক্রম 
জাতিসংঘ তাদের সদস্যভুক্ত দেশগুলোর ওপর পূর্ণ এক বছর জরিপ পরিচালনা করে এ দিবসের সুখী দেশের তালিকা প্রকাশ করে।

বহিঃসংযোগ 
 
 জাতিসংঘ ফাউন্ডেশন

তথ্যসূত্র 

মার্চ উদ্‌যাপন
আন্তর্জাতিক উদ্‌যাপন
দিবস
জাতিসংঘের দিবস
আবদ আল-কয়স

আবদ আল-কয়স () একটি প্রাচীন আরব গোত্র, যেটি উত্তর আরব গোত্রের রাবিয়া শাখার অন্তর্ভুক্ত। এই গোত্রটি মূলত পূর্ব আরবের। বাহারনা জনগোষ্ঠীর অধিকাংশই আবদ আল-কয়স গোত্রভুক্ত। এছাড়া কিছু অংশ বকর ও তাগলিব ইবনে ওয়াঈল গোত্র থেকে আগত, যেগুলো বর্তমানে আনিযাহ নামেই পরিচিত। বর্তমানে এই গোত্রের অধিকাংশ সদস্য পারস্য উপসাগরীয় দেশসমূহে বসবাস করছে, যেমন কুয়েত, সৌদি আরব, বাহরাইন, কাতার, ওমান ও সংযুক্ত আরব আমিরাত।

ইতিহাস

উৎপত্তি
এই গোত্রের নামের অর্থ ‘কয়স দেবতার দাস’। এটি মূলত দক্ষিণ আরবের আল-আরিদ অঞ্চলের বাসিন্দা ছিল। পরবর্তীতে তারা উত্তর-পশ্চিম দিকে অগ্রসর হয়ে সুদাইর পর্যন্ত পৌঁছায় এবং দক্ষিণে আল-খারজ অঞ্চলে ছড়িয়ে পড়ে। আরব বংশানুক্রমিক ঐতিহ্যে এই গোত্রসমূহকে রাবিয়া বলা হয়, যারা উত্তর আরবের মা'দ সংঘের অংশ।

শাপুর দ্বিতীয়ের অভিযান
ইসলাম-পূর্ব পারস্যে, আবদ আল-কয়স গোত্র প্রায়ই ইরানে আক্রমণ চালাত। সাসানীয় রাজা শাপুর দ্বিতীয় (শাসনকাল: ৩৯০–৩৭৯ খ্রিষ্টাব্দ) আরব গোত্রসমূহের বিরুদ্ধে এক অভিযান পরিচালনা করেন, যেখানে তিনি আবদ আল-কয়স গোত্রের অধিকাংশ সদস্যকে হত্যা করেন। পরে তিনি এই গোত্রের কিছু সদস্যকে কিরমান অঞ্চলে পুনর্বাসিত করেন।

পূর্ব আরবে অভিবাসন
৫ম শতকে আবদ আল-কয়স গোত্র গৃহহীন যাযাবরে পরিণত হয় এবং নাজদের দক্ষিণে তুওয়াইক মালভূমির বাইরের অঞ্চলে বসবাস শুরু করে। ৬ষ্ঠ শতকে তারা উত্তর-পূর্ব দিকে অভিবাসন করে আল-আহসা, তারুত দ্বীপ ও কাতিফের মরূদ্যান অঞ্চলে বসতি স্থাপন করে।

ইসলামিক যুগ
ইরানের ইসলামী জয়যুদ্ধের সময় আবদ আল-কয়স গোত্রের একটি বড় অংশ দক্ষিণ-পূর্বাঞ্চলে প্রবেশ করে এবং সেখানে ব্যাপক অভিযান চালায়। এই গোত্রের বিভিন্ন দল তাভ্বায এবং বসরার নিকটে বসতি স্থাপন করে। ৮ম শতাব্দীর শুরুর দিকে, আবদ আল-কয়স গোত্রের ৪,০০০ যোদ্ধা কুতাইবা ইবনে মুসলিমের খোরাসান অভিযানে অংশগ্রহণ করে।

বাহারনা জনগোষ্ঠীর অধিকাংশই বানু আবদ আল-কয়সের বংশধর। এছাড়া, কিছু বকর ইবনে ওয়াঈল ও অন্যান্য গোত্র থেকেও তাদের উৎস।

ধর্ম
ইসলাম গ্রহণের আগে আবদ আল-কয়স গোত্রের অধিকাংশ সদস্য খ্রিস্টান ছিল।

তথ্যসূত্র

গ্রন্থপঞ্জি

আরবের গোত্র
সৌদি আরবের ইতিহাস
আরবি ভাষার লেখা থাকা নিবন্ধ
আদ

আদ ( , ' ) কুরআনে একাধিকবার উল্লেখ করা একটি প্রাচীন গোত্র।

'আদরা সাধারণত দক্ষিণ আরবে বাস করতো। আল-আহকফ বালুময় সমভূমি বা "বায়ু-বাঁকা বালু পাহাড় ") নামে পরিচিত একটি স্থানে।  আদজাতি একটি সমৃদ্ধ গোত্র গঠন করে। তারা একটি তীব্র ঝড়ে ধ্বংস হয়ে যায়। ইসলামী বর্ণনা মতে, হুদ নামক একজন একেশ্বরবাদী নবীর শিক্ষাকে প্রত্যাখ্যান করার ফলে ঝড় হয়  আদজাতিকে মৌলিক আরব গোত্রসমূহের মধ্যে একটি হিসাবে গণ্য করা হয়, "বিলীন আরব"।।

কিংবদন্তি 

ধর্মীয় কাহিনীতে হূদ ও আদ-গোষ্ঠীর আদ নামে একটি কিংবদন্তি রাজা ছিল যিনি একটি অঞ্চল শাসন করতেন যার রাজধানীর নাম উয়ুবার।

কুরআন মজীদ 
কুরআন মজীদের ২৪ স্থানে আদজাতির উল্লেখ আছে যেমন, (৭: ৬৫: ২) ( সূরা ৭ এর দ্বিতীয় শব্দ, আয়াত ৬৫), , , , , , , , , , , , , , , , , , ,  and

আরও দেখুন 

 লুতের জাতি
 সাবা (শেবা)
 সামুদ

তথ্যসূত্র 

আরবের গোত্র
আরবি ভাষার লেখা থাকা নিবন্ধ
আরব্য পুরাণ
বনু আল-আখদারী

বনু আল আখদারী  ( আরবি ভাষায়   : بنو الأخضري / বনু আল আকদারী, "লাখদারী বংশ") পশ্চিমী আরবের শেরিফিয়ান আরব গোত্র । তারা ইসলামের আগমনের সময় ইয়েমেনে  অভিবাসী হয় এবং রুব আল খালি ও হাদরামৌত অঞ্চলে এবং তারপর মগরেব।  ৭ ম শতাব্দীতে বনু মকিল গোত্রের সাথে আলজেরিয়াতে আসে। তাদের বংশধররা "লাখদারি, আল-আখদারী ও ইল-আখদারী" পদবি  বহন করে। তারা বনু হাশিম গোত্র, বানু কিননাহ গোত্র এবং বানু আল-সেনুসী গোত্রর ভ্রাতৃ স্ত্থআনীীয় এবং কুরাইশ শাখার সদস্য।

তারা তাদের সাধারণ পূর্বপুরুষদের আমর হাশেম ইবনে আব্দ মানাফের সরাসরি বংশধর ( আরবী ভাষায়   : عامر هاشم بن عبد مناف) যিনি হযরত মুহাম্মাদ সাল্লাল্লাহু আলাইহি ওয়া সাল্লামের পরদাদা ছিলেন।

তথ্যসূত্র 

আরবের গোত্র
বাররাহ বিনতে আবদুল উজ্জা

বাররাহ বিনতে আবদুল উজ্জা () ছিলেন মহানবি এর নানি।

জীবনী
 
বাররাহের মায়ের নাম ছিল উম্মে হাবিব বিনতে আসাদ এবং বাবার নাম ছিল আবদুল উজ্জা ইবনে উসমান।

তথ্যসূত্র

৬ষ্ঠ শতাব্দীতে মৃত্যু
৬ষ্ঠ শতাব্দীর নারী
৬ষ্ঠ শতাব্দীর আরব ব্যক্তি
মুহাম্মাদের পূর্বপুরুষ
ওয়াহাব ইবনে আবদ মানাফ

ওহ্‌ব ইবন আবদ মানাফ () ছিলেন জুহরাহ ইবন কিলাব ইবন মুর্‌রাহ এর বংশধর এবং বানু জুহরাহ গোত্রের প্রধান। তিনি আমিনা বিনত ওহ্‌ব-এর পিতা এবং ইসলামের নবী মুহাম্মদ (সা.)-এর নানা ছিলেন।

পরিবার 

ওহ্‌ব ইবন আবদ মানাফের প্রপিতামহ ছিলেন জুহরাহ ইবন কিলাব, যিনি কুরাইশ গোত্রের অন্তর্গত বানু জুহরাহ উপগোত্রের প্রবর্তক ছিলেন। তাঁর মা ছিলেন কাইলা (হিন্দ) বিনত ওয়াজ্‌ ইবন গালিব, যিনি বানু খুজা'আ গোত্রের অন্তর্ভুক্ত ছিলেন। ওহ্‌বের এক ভাই ছিলেন ওহাইব ইবন আবদ মানাফ।

ওহ্‌ব বিবাহবন্ধনে আবদ্ধ হয়েছিলেন বাররাহ বিনত আবদুল উজ্জা-এর সঙ্গে, যিনি কুরাইশ গোত্রের বানু আবদ আদ-দার উপগোত্রের সদস্য ছিলেন। বাররাহ, যিনি ওহ্‌বের প্রধান স্ত্রী ছিলেন, কুসাই-এর প্রপৌত্রী ছিলেন। ওহ্‌বের আরেক স্ত্রী ছিলেন রুগাইবা বিনত জুরারাহ ইবন আদ্দাস, যিনি ইয়াসরিব (মদিনা)-এর একজন বিশিষ্ট নারী ছিলেন। তাঁর পুত্র আবদু ইয়াগূস নিজেও একজন উল্লেখযোগ্য নেতা ছিলেন।

ওহ্‌ব ইবন আবদ মানাফের পর 

ওহ্‌ব ইবন আবদ মানাফের মৃত্যু হলে, সম্ভবত তাঁর স্ত্রী বাররাহও তখন আর জীবিত ছিলেন না (কারণ তাঁর আর কোনো উল্লেখ নেই), তখন আইয়িলাহ বাররাহর কন্যা হালাহ ও আমিনা-কে নিজের তত্ত্বাবধানে গ্রহণ করেন। ওহ্‌বের অন্য স্ত্রী রুগাইবা তাঁর শ্বশুরবাড়ির প্রস্তাব গ্রহণ না করে বানু আদি ইবন নাজ্জার গোত্রের কায়স ইবন আমরকে বিয়ে করেন। তিনি ইয়াসরিবে (বর্তমান মদিনা) ফিরে যান এবং সেখানে তাঁদের সন্তান সালমাহ (উম্ম মুন্ধির) ও সালিত জন্ম নেয়। আইয়িলাহর নিজেরও একটি বিবাহযোগ্য কন্যা ছিল, যার নামও ছিল হালাহ।

যখন আবদুল্লাহ ইবন আবদুল মুত্তালিব উপযুক্ত বয়সে পৌঁছান, তখন তাঁর পিতা আবদুল মুত্তালিব তাঁর জন্য পাত্রীর সন্ধান শুরু করেন। আবদুল মুত্তালিবের এক চাচাতো বোন, মুত্তালিব-এর কন্যা আইয়িলাহ, ইতিমধ্যে বানু জুহরাহ গোত্রে বিবাহিত ছিলেন। তাঁর স্বামী ছিলেন জুহরাহর পৌত্র এবং ওহ্‌বের ভাই, ওহাইব।

আবদুল মুত্তালিব নিজের জন্য হালাহ-এর প্রস্তাব দেন, যদিও তাঁর বয়স তখন ৭০ বছরের বেশি ছিল। হালাহর সঠিক বয়স জানা না গেলেও, জানা যায় যে আমিনা যখন আবদুল্লাহ-কে বিয়ে করেন, তখন তাঁর বয়স ছিল আনুমানিক ১৫ বছর। উভয় কন্যাই সম্মতি দিলে এই দুই বিয়ে একসঙ্গে সম্পন্ন হয়।

তথ্যসূত্র 

সাহাবীর পূর্বপুরুষ
মুহাম্মাদের পূর্বপুরুষ
বনু জুহরাহ
৬ষ্ঠ শতাব্দীর আরব ব্যক্তি
ইসলাম
সুফিবাদ
সার্কাস ক্রোন ভবন

সার্কাস ক্রোন ভবন জার্মানির মিউনিখে অবস্থিত ক্রোন সার্কাসের সদরদপ্তর। তাদের শীতকালীন সার্কাস এই ভবনে প্রদর্শীত হয়। ভবনটি সার্কাস প্রদর্শন ছাড়াও অন্যান্য বিনোদনমূলক অনুষ্ঠানের কেন্দ্র হিসেবেও ব্যবহৃত হয়, যেমন রক কনসার্ট।

ইতিহাস
১৯১৯ সালে ভবনটি তৈরি করা হয়। এটিই ছিল জার্মানিতে সার্কাস প্রদর্শনের জন্য প্রথম স্থায়ী ভবন। শুরুর দিকে ভবনটিতে ভাঁড় প্রদর্শনীর আয়োজন করা হতো। পরে ভবনটিতে আরো নানা পরিসরে বিভিন্ন অনুষ্ঠানের আয়োজন করা হয়েছে।

১৯৪৪ সালের ৮ নভেম্বর, দ্বিতীয় বিশ্বযুদ্ধের সময় মিত্রদেশগুলোর বোমা হামলায় মিউনিখের বেশিরভাগ বিয়ার হলগুলো ধ্বংস হয়ে যায়। ১৯২৩ সালের বিয়ার হল পুশের শেষ স্মারকটি সার্কাস ক্রোন ভবনে অনুষ্ঠিত হয়, এই অনুষ্ঠানে হেনরিক হিমলার অ্যাডলফ হিটলারের পক্ষে অংশগ্রহণ করেন। ১৯৪৪ সালের ২১ ডিসেম্বরে, এই সার্কাস ক্রোন ভবনটিও বোমা হামলায় ক্ষতিগ্রস্ত হয়। ১৯৫০ সালে সার্কাস ভবন হিসাবে এটিকে পুনরায় নির্মাণ করা হয়। নতুন সৃষ্ট ভবনে দর্শক ধারণ ক্ষমতা ছিল ৩০০০ জন।

ভবনটির প্রধান প্রাঙ্গনে নানা করসার্টের আয়োজন করা হতো, ১৯৬০-এর দশকে এখানে বিটলস এবং দ্যা হু-এর মতো ব্যান্ডদল গান পরিবেশন করেছে। ১৯৭০ এর দশকে কিস, কেট বুশ, ফ্রাংক জাপ্পা এবং এসি/ডিসি ব্যান্ডদল (২০০৩ সালে আরেকবার পরিবেশন করে) গান পরিবেশন করেছে। ২০০৩ সালের ৮ জুন, রোলিং স্টোন এখানে গান পরিবেশন করে। ভবনটিতে বার্ষিকস্টারস ইন দ্যা মানেজ প্রতিবছর একটি দাতব্য শো-এর আয়োজন করে যেখানে সঙ্গীত, টেলিভিশন এবং খেলাধূলার ক্ষেত্র থেকে বিভিন্ন ব্যক্তিবর্গ আসেন এবং সার্কাস নিয়ে কথা-বার্তা বলেন। এই শো টেলিভিশনে সম্প্রচার করা হয়।

১৯৮০ সালের ১৪ জুন, মার্কিন রক ব্যান্ড ডেভো তাদের ''ফ্রিডম অব চয়েস সফরের সময় এই ভবনে গান পরিবেশন করে। যদিও কনসার্টটি শোয়াবিনজার ব্রাউতে অনুষ্ঠিত হবার কথা ছিল।

তথ্যসূত্র

বহিঃসংযোগ

১৯৫০-এ প্রতিষ্ঠিত আনুষ্ঠান হল
১৯৫০-এ পশ্চিম জার্মানিতে প্রতিষ্ঠিত
সার্কাস
মিউনিখের ভবন ও স্থাপনা
আয যুবায়ের ইবনে আব্দুল মুত্তালিব

মুহাম্মদ এর চাচাতো ভাই এবং সহচর এর জন্যে দেখুন যুবায়ের ইবনে আল আওওয়াম ।

আয-যুবাইর ইবনে আব্দ আল মুত্তালিব (  ) শাইবা ইবনে হাশিম এবং ফাতেমা বিন আমর এর পুত্র, এ কারণে মুহাম্মদের চাচা ছিলেন। তিনি আবু তালিব এবং মুহাম্মদের পিতা আবদুল্লাহর পূর্ণ ভাই ছিলেন।

জীবনী 
তিনি মাখজুম গোত্রের আতিক বিনতে আবি ওয়াহবকে বিয়ে করেন এবং তাঁদের চার মেয়ে ছিল।

 দুবাআ, যিনি আল-মিকদাদ ইবনে উমরকে বিয়ে করেছিলেন এবং তাদের দুই সন্তান ছিল।
 উম্মে আল-হাকাম (অথবা উম্মে হাকিম), যিনি রাবী ইবনে আল-হারিতকে বিয়ে করেছিলেন এবং তাদের নয়টি সন্তান ছিল।
 সাফিয়া।
 উম্মে আল-জুবায়ের। 

তার বড় সৎ-ভাই, আল-হারিথের মৃত্যুর পর, আজ-জুবায়ের পরবর্তী দায়িত্বপ্রাপ্ত ছিলেন। তার ভাই আবু তালিবের সাথে তিনি তীর্থযাত্রীদের জন্য খাবার ও পানীয় সরবরাহের পারিবারিক বাধ্যবাধকতার দায়িত্ব গ্রহণ করেছিলেন।  তিনি তরুণ মুহম্মদ এর যৌথ অভিভাবকত্বও পালন করেছেন। বলা হয় যে ৫৮৪ সালে তিনি মুহাম্মদকে ইয়েমেনের সফরে নিয়েছিলেন। 

একটি প্রচলিত মত যা ইবনে কাথির "দুর্বল" বলে অভিহিত করেন, তিনি মারা যান ৫৮৫ সালে।  এটা নিয়ে অনেক কথা প্রচলিত ছিলো। যা ইঙ্গিত দেয় যে তিনি এখনও অনেক বছর পরে জীবিত ছিলেন।

আজ-জুবায়ের হিলফ আল-ফুদুল নামে পরিচিত ভ্রাতৃসংঘের প্রতিষ্ঠাতা ছিলেন। হিংস্রতা ও অবিচারের দমনের জন্য ৫১২ সালে মক্কার এটি শুরু হয় ( শত্রু যুদ্ধের শেষের পরে)।  তিনি চুক্তি সম্পর্কে বলেছিলেন বলে অনুমিত হয়:

 । " 

আয যুবায়ের সেই সব কুরাইশ দের একজন ছিলো যারা ৬০৫ সালে কাবা পুনর্নির্মাণের অংশগ্রহণ। প্রথমে তারা কাজ শুরু করতে ভয় পায়, কারণ একটি বড় সাপ সেখানে বাস করতো। একদিন একটি ঈগল সর্পকে বহন করে নিয়ে যায়, নির্মাতারা কাজ শুরু করে। আয-জুবায়ের এটা দ্বারা খুব প্রভাবিত হয়ে একটি কবিতা রচনা করেন। বর্ণনা করেছেন "কীভাবে ঈগল নিচে এসেছিল, বহন করে নিয়ে গেছিলো; "

তথ্যসূত্র 

ইসলাম
সুফিবাদ
বনু হাশিম
৭ম শতাব্দীর আরব ব্যক্তি
মুহাম্মাদের পরিবার
মিউনিখ লুডভিগ ম্যাক্সিমিলিয়ান বিশ্ববিদ্যালয়

মিউনিখ লুডভিগ ম্যাক্সিমিলিয়ান বিশ্ববিদ্যালয় (সংক্ষেপে এলএমইউ বা মিউনিখ বিশ্ববিদ্যালয় নামেও পরিচিত, ) জার্মানির মিউনিখে অবস্থিত একটি সরকারি গবেষণাধর্মী বিশ্ববিদ্যালয়।

মিউনিখ বিশ্ববিদ্যালয় জার্মানির ষষ্ঠ-প্রাচীনতম বিশ্ববিদ্যালয় যা এখনো শিক্ষাদান করে আসছে। ১৪৭২ সালে বাভারিয়া-ল্যান্ডশাটের ডিউক নবম লুডভিগ, ইঙ্গলসস্ট্যাডে বিশ্ববিদ্যালয়টি প্রতিষ্ঠা করেন। পরবর্তীতে ফরাসিদের ইঙ্গলসস্ট্যাড দখল করার হুমকির কারণে ১৮০০ সালে বাভারিয়ার রাজা প্রথম ম্যাক্সিমিলিয়ান ল্যান্ডশাটে বিশ্ববিদ্যালয়টিকে স্থানান্তর করেন, ১৮২৬ সালে বাভারিয়ার রাজা প্রথম লুডভিগ কর্তৃক মিউনিখের বর্তমান অবস্থানে স্থানান্তরিত হওয়ার পূর্বে। ১৮০২ সালে, বাভারিয়ার ম্যাক্সিমিলিয়ানের সম্মানে বাভারিয়ার রাজা প্রথম লুডভিগ আনুষ্ঠানিকভাবে বিশ্ববিদ্যালয়টি লুডভিগ ম্যাক্সিমিলিয়ান বিশ্ববিদ্যালয় () নামে নামকরণ করেন।

বিশেষ করে উনিশ শতকের পর থেকে মিউনিখ বিশ্ববিদ্যালয় জার্মানির পাশাপাশি ইউরোপ মহাদেশের অন্যতম মর্যাদাপূর্ণ বিশ্ববিদ্যালয় হিসেবে বিবেচিত হয়ে আসছে। এ বিশ্ববিদ্যালয়ের রয়েছে ৪২ জন নোবেল বিজয়ী (২০১৭ সাল পর্যন্ত)। নোবেল বিজয়ীদের সংখ্যা অনুযায়ী বিশ্বে এই বিশ্ববিদ্যালয়ের অবস্থান ষোলতম। এদের মধ্যে ভিলহেল্ম কনরাড র‌ন্টগেন, মাক্স প্লাংক, ভের্নার কার্ল হাইজেনবের্গ, অটো হান এবং থমাস মান অন্যতম। এছাড়াও পোপ ষোড়শ বেনেডিক্ট বিশ্ববিদ্যালয়ের ছাত্র এবং অধ্যাপক ছিলেন। সম্প্রতি জার্মান বিশ্ববিদ্যালয় উৎকর্ষ উদ্যোগ কর্তৃক বিশ্ববিদ্যালয়টি "অভিজাত বিশ্ববিদ্যালয়" উপাধি লাভ করেছে।

শিক্ষার্থীর সংখ্যা অনুসারে এলএমইউ বর্তমানে জার্মানির দ্বিতীয় বৃহত্তম বিশ্ববিদ্যালয়। ২০১৫/২০১৬ সালের শীতকালীন সেমিস্টারে, বিশ্ববিদ্যালয়ের মোট ম্যাট্রিকুলেডেট ছাত্র ছিল ৫১,০২৫ জন। এর মধ্যে ৮৬৭১ জন সম্পূর্ণ নতুন এবং আন্তর্জাতিক শিক্ষার্থীদের সংখ্যা ছিল ৭,৮১২ জন যা মোট শিক্ষার্থীর প্রায় ১৫%। বিশ্ববিদ্যালয়ের কার্যাবলি পরিচালনার জন্য ২০১৫ সালে বিশ্ববিদ্যালয়টির বাজেট ছিল  মিলিয়ন (বিশ্ববিদ্যালয়ের হাসপাতালের বাজেট ব্যতীত)। হাসপাতালের বাজেটসহ ছিল  বিলিয়ন।

শিক্ষাবিদগণ

অনুষদ

 ০১টি ক্যাথলিক ধর্মতত্ত্ব অনুষদ
 ০২টি প্রোটেস্ট্যান্ট ধর্মতত্ত্ব অনুষদ
 ০৩টি আইন অনুষদ
 ০৪টি ব্যবসা প্রশাসন অনুষদ
 ০৫টি অর্থনীতি অনুষদ
 ০৭টি চিকিৎসা বিজ্ঞান অনুষদ
 ০৮টি ভেটেরিনারি চিকিৎসা বিজ্ঞান অনুষদ
 ০৯টি ইতিহাস ও শিল্পকলা অনুষদ
 ১০টি দর্শন, বিজ্ঞান দর্শন ও ধর্ম অধ্যয়ন অনুষদ
 ১১টি মনোবিজ্ঞান এবং শিক্ষা বিজ্ঞান অনুষদ
 ১২টি সংস্কৃতি অধ্যয়ন অনুষদ
 ১৩টি ভাষা ও সাহিত্য অনুষদ
 ১৫টি সামাজিক বিজ্ঞান অনুষদ
 ১৬টি গণিত, কম্পিউটার বিজ্ঞান ও পরিসংখ্যান অনুষদ
 ১৭টি পদার্থবিজ্ঞান অনুষদ
 ১৮টি রসায়ন ও ফার্মেসি অনুষদ
 ১৯টি জীববিজ্ঞান অনুষদ
 ২০টি ভূবিজ্ঞান ও পরিবেশ বিজ্ঞান অনুষদ

উল্লেখযোগ্য প্রাক্তন শিক্ষার্থী ও অনুষদ সদস্যবৃন্দ

বিশ্ববিদ্যালয় হল

মহান সম্মেলন হল (Große Aula)

তথ্যসূত্র

পাদটীকা

বহিঃসংযোগ

 
 মিউনিখ বিশ্ববিদ্যালয় ওয়েবসাইট 
 বিশ্ববিদ্যালয়টির ৩৬০ ডিগ্রি পরিদৃশ্য

মিউনিখ লুডভিগ ম্যাক্সিমিলিয়ান বিশ্ববিদ্যালয়
১৮২৬-এ প্রতিষ্ঠিত শিক্ষাপ্রতিষ্ঠান
১৮২৬-এ বাভারিয়ায় প্রতিষ্ঠিত
১৯শ শতাব্দীতে প্রতিষ্ঠিত বিশ্ববিদ্যালয় ও কলেজ
জার্মানির সরকারি বিশ্ববিদ্যালয় এবং মহাবিদ্যালয়
মিউনিখের বিশ্ববিদ্যালয় ও কলেজ
বাভারিয়ার বিশ্ববিদ্যালয় এবং মহাবিদ্যালয়
মিউনিখের ঐতিহাসিক স্থাপত্য
মিউনিখের দর্শনীয় স্থান